Gedenkdienste bring ere aan afgestorwe polisielede | Netwerk24
Gedenkdienste bring ere aan afgestorwe polisielede
’n Kerkdiens in die All Saints Angli­kaanse kerk in Hopefield is op Woens­dag 26 September gehou om die ge­meen­skap en polisie bewus te maak van Polisie-veiligheidsmaand in September.
Een van die kerkdiens se doele volgens kaptein Gottlieb Adams van Hopefield-polisie, was om hande te vat, mekaar te ondersteun en te respekteer en om sodoende saam ’n verskil te maak in die bekamping en voorkoming van misdaad. Louisa Bateman - Lowell Bateman | Search People Directory | Intelius
People Lookup by Name - Louisa Bateman - Lowell Bateman
Bateman, Louisa — Bateman, Lowell Horoscope Astrology for Lovers, Capricorn - Astrodienst Guest user u1361221419
4-May-2016, 01:21 UT/GMT Mening: Wees dáár vir mekaar | Netwerk24
Mening: Wees dáár vir mekaar
Deur Shantel Moses 05 Augustus 2019 22:47
Ken jy die irriterende gevoel van ’n verdraaide bra strap? Of ’n te klein panty wat jou boude heeldag knyp? Moes jy al ’n ander vrou vra om te kyk of jy nie op jou klere gemors het nie, want jy het jou maandstonde en voel selfbewus? As jy nie weet waarvan ek praat nie, is jy ’n man en praat ek dus nie met jou nie. Die meeste mans het seker in elk geval ophou lees by “maandstonde”.
Vroue het baie persoonlike uitdagings wat hulle elke dag in die gesig staar. Die bogenoemde voorbeelde is maar ’n druppel in die emmer. Ek meen maar, wag tot jy met die verkeerde shade foundation by die huis aankom en eers jou fout agterkom ná jy dit oopgemaak het.
Op ’n ernstiger noot: Ons word nie verniet die kwesbare geslag genoem nie. Volgens Statistieke Suid-Afrika se syfers vir 2018, is Suid-Afrika een van die lande met die hoogste verkragtingsyfers. Sowat 70% van die slagoffers is vroue. Die aantal vroue wat seksueel aangerand word, is nie eens deel van dié syfer nie.
Behalwe dat vroue met die kwesbaarheid moet deal, is hul skouers nog oorlaai met die verwagtinge van die samelewing. “Moet jy nie al getroud gewees het nie? Jy is al so oud en jy het twee kinders van verskillende mans? Wanneer koop jy huis of kar? Wanneer kom die kleintjies?”
Dan worstel ons ook nog by tye met selftwyfel. Is ek mooi, maer of slim genoeg? Wys die rok nie te veel nie of laat dit my nie oud lyk nie?
Ons vroue het klaar te veel hooi op ons vurke om nog tyd te hê om mekaar af te druk. Maar glo my vry, vroue sal plek maak op hul vurke om ander af te druk pleks van mekaar oplig en te ondersteun.
Ek het al baie gehoor hoe vroue sê hulle verkies om liewer vriende met mans te wees as met vroue, want “vroue skinder te veel oor als”. Maar mans het soms nie takt nie en skinder eintlik netso baie.
En wat weet mans in elk geval van die bevrydende gevoel wanneer jy jou hare losmaak ná ’n lang dag? Of wanneer jy jou bra uittrek en jou stres sommer ook weg is?
Ek sal skynheilig wees as ek sê ek was nooit aan die ander kant van die draad waar ek ’n ander vrou geoordeel of bespreek het nie. Nee kyk, die Here het die hele waarheid lief. As ons kan eerlik wees met mekaar, het jy al gevoel jy hou net nie van iemand omdat jy net nie van haar hou nie? Geen geldige rede nie.
“Ek like haar net nie. Ok?” Dit was my antwoord vir my vriendin oor my gevoel teenoor ’n ander student in my klas op universiteit – totdat my vriendin vir my die meisie se storie vertel het. Haar ma en haar pa was geskei. Die oom het haar ma, sonder ’n sent, vir ’n jonger vrou gelos. Haar ma was toe ’n enkelouer en het vrou-alleen gesorg dat haar studiegeld betaal word.
“En sy is eintlik baie nice, jy moet haar net ’n kans gee,” hoor ek nog my vriendin. En sy was reg, ek het anders na haar gekyk.
Ek het ’n gesprek met ’n kollega in die bedryf gehad. Dié kollega is nie baie geliefd onder ander kollegas nie omdat hulle meen sy is te stuck-up. Sy vertel my toe van haar gesin. Hoekom dit haar so lank gevat het om ’n bestuurslisensie te kry en hoekom sy liewer openbare vervoer gebruik as haar eie kar. “Want my kar is eintlik vir familiegebruik,” sê sy.
My punt is dat ons mekaar soms uit die staanspoor oordeel sonder om die hoekoms of waaroms te ken. Ons weet nie hoeveel dit ander kos om net hul gesigte in die publiek te wys nie.
Dieselfde energie wat dit vat om iemand nie te like, is dieselfde wat jy kan gebruik om iemand op te lig. In plaas van skinder, groet, komplimenteer en gesels met die vrou wat die onderwerp sou wees. Los die kompetisies en wees bly met en vir mekaar. Kom ons vier mekaar se oorwinnings, want om jaloers te wees, gaan jou ook nie beter laat voel nie.
Het jy al gevoel hoe lekker is dit as die span vir wie jy skreeu, wen? Ons vroue is een groot span en hoort mekaar se grootste fans te wees.
Moenie bang wees om ’n ander vrou te kroon nie. Jou beurt gaan ook nog aanbreek. Tot dan, skreeu vir jou span van die kantlyn af.